מוזיאון

מוזיאון הוא מקום שמרוכזים בו אוספים בתחום מסוים או בתחומים אחדים: יצירות אמנות, חפצי אומנות, עתיקות, מדע וכדומה. זהו מוסד המאפשר לציבור גישה למוצגים המייצגים מגוון תופעות טבע, תרבות, היסטוריה ומורשת, לצורכי חינוך, מחקר, לימוד, המסרה והנאה. מקור המושג מקור המושג "מוזיאון" במילה Μουσεῖον ביוונית עתיקה, שמשמעותה "היכל המוזות". המוזות הן דמויות מהמיתולוגיה היוונית המייצגות את תשע אלות השירה, המוזיקה והאומנויות. היסטוריה ככל הידוע, המוזיאון הראשון נוסד במאה ה-4 לפנה"ס באלכסנדריה שבמצרים ההלניסטית, כנראה על ידי תלמי הראשון. ייעודו היה מקום למפגש ולמידה של הוגי דעות, משוררים ומדענים, והוא כלל את הספרייה הגדולה של אלכסנדריה. המוזיאון הראשון שהכיל אוסף של חפצי אמנות היה כנראה בפרגמון שבאסיה הקטנה, באותה תקופה. בעולם המודרני ישנם אלפי מוזיאונים, המתמחים בציור, בפיסול, ארכאולוגיה, היסטוריה ונושאים תרבותיים שונים. ישנם מוזיאונים המוקדשים ליצירתו של אמן יחיד ומציגים תערוכות קבע מעבודותיו. האוספים במוזיאון מסודרים לפי שיטה מסוימת או מאורגנים לצרכים שונים, כגון למידה או הסתכלות. האחראי על האיסוף והתצוגה במוזיאון נקרא אוֹצֵר, והאחראי על ניהול האוסף נקרא רשם. המוזיאונים עם מספר המבקרים הרב ביותר הם מוזיאון הלובר, עם 8 מיליון מבקרים בשנה, ואחריו מוזיאון ד'אורסה ומוזיאון הוותיקן עם 5 מיליון מבקרים בכל אחד מהם. מוזיאון לאומי הוא מוזיאון ראשי במדינה בתחומו, ופעמים רבות הוא מתוקצב על ידי המדינה. במהלך המאה ה-21 החלו המוזיאונים בתהליך של מחשוב האוספים והצגתם באתרי אינטרנט. בשנת 1997 הקים גנג'ו גולן מוזיאון וירטואלי של אמנות מודרנית שקיים רק באתר אינטרנט. במאי 2018 נוסד בישראל המוזיאון הווירטואלי העולמי (World Virtual Museum), אשר מורכב מתערוכות ומיצירות אמנות של אמנים מכל רחבי העולם. לציוריו יש כבר למעלה מ-2,000,000 צפיות בגוגל. ראו גם רשימת מוזיאונים רשימת מוזיאונים בישראל מוזיאון וירטואלי קישורים חיצוניים יורם שורק, ‏דברים שיורמים יודעים: למה אסור לגעת במוצגים שבמוזיאון?, באתר "הידען" איתי ב. ערן, 10 מוזיאונים מוזרים במיוחד, באתר ynet, 26 בדצמבר 2008 מוזיאון אמנות ממוחשב באתר Web Gallery of Art עכשיו זה מוכח: ביקור במוזיאון עושה טוב לבריאות שלכם, באתר ynet, 29 באוקטובר 2025 מוזיאונים, דף שער בספרייה הלאומית הערות שוליים